N

A N (ene) ye a catorcena letra de l'alfabeto aragonés y a oncena consonant.

 Historia 
Se corresponde con a letra N de l'alfabeto latino u romano. A letra semitica Nûn yera probablement a imachen d'una sirpient. A n ye l'orichen d'a virguliella (~).
 Hieroglifico  (fonograma N)  Hieroglifico  (sirpient Dy) Proto-Semitico  N Fenicio  N Griego  Nu Etrusco  N Latino  N n I10Imachen:Proto-semiticN-01.pngImachen:PhoenicianN-01.png84pxImachen:EtruscanN-01.png44px

En aragonés
Representa en aragonés o fonema alveolar nasal sonoro /n/: Ortografía de l'aragonés. AAL nino (['nino]), nieu (['njew]), nuquera ([nu'keɾa]), amanar ([ama'naɾ]), onso (['onso]), trencar ([treŋ'kaɾ]), chent (['tʃen]), manguant ([maŋ'gwan]), fan ([fan]), puyan (['puyan]), ferán ([fe'ɾan]), arna (['aɾna]).

En variedaz de l'aragonés como o chistabín, o ribagorzano y, en bella mida, a parla de Tella, as formas verbals de primera persona de plural rematadas en nasal s'escriben con –m cuan presentan una acentuación oxitona: mincham, farem, adubim, podiam, etc. y con –n cuan ye proparoxitona: minchaban, farían, adubisen, yeren. Isto se manifiesta en os tiempos verbals imperfectos y condicionals, y en bella zona tamién en o present de subchuntivo, mientres que en atras zonas de l'aragonés se da solucions en -mos (minchamos, faremos, adubimos, podiamos) y en -nos (minchábanos, faríanos, adubísenos, yéranos). S'escribe <m> en as parlas en que se mantienen as formas etimolochicas: fébamos, febamos, febam; cantaríamos, cantárbamos, cantariamos, cantaríam; fésemos, fesemos, ficiéramos, fesem.

En dialecto belsetán y en bels toponimos, cultismos u estrancherismos se presenta tamén a variant cheminada nn d'ista letra: baranna ([ba’ɾanna]), capanna ([ka’panna]), brenna ([’bɾenna]), penna ([’penna]), ninno ([’ninno), lanna ([’lanna]), Tendennera ([tenden’neɾa]), cannabis ([kan’naβis]), innato ([in’nato]).

Referencias

 Vinclos externos 

Categoría:Alfabeto aragonés
Categoría:Alfabeto latino